CELEX: 32020R0288
Language: da
Date: 2020-02-28 00:00:00
Title: Kommissionens Gennemførelsesforordning (EU) 2020/288 af 28. februar 2020 om 311. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne

2.3.2020   
               
               
                  DA
               
               
                  Den Europæiske Unions Tidende
               
               
                  L 61/1
               
            
         KOMMISSIONENS GENNEMFØRELSESFORORDNING (EU) 2020/288
         af 28. februar 2020
         om 311. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne (1), særlig artikel 7, stk. 1, litra a), og artikel 7a, stk. 1, og
         ud fra følgende betragtninger:
         
                     (1)
                  
                  
                     Bilag I til forordning (EF) nr. 881/2002 indeholder en liste over de personer, grupper og enheder, der ifølge forordningen er omfattet af indefrysningen af midler og økonomiske ressourcer.
                  
               
                     (2)
                  
                  
                     Den 23. februar 2020 besluttede Sanktionskomitéen under FN's Sikkerhedsråd at tilføje to punkter til listen over de personer, grupper og enheder, der er omfattet af indefrysningen af midler og økonomiske ressourcer.
                  
               
                     (3)
                  
                  
                     Bilag I til forordning (EF) nr. 881/2002 bør derfor ændres.
                  
               
                     (4)
                  
                  
                     For at sikre, at foranstaltningerne i denne forordning er effektive, bør den træde i kraft øjeblikkeligt —
                  
               VEDTAGET DENNE FORORDNING:
         
            Artikel 1
            Bilag I til forordning (EF) nr. 881/2002 ændres som angivet i bilaget til nærværende forordning.
         
         
            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 28. februar 2020.
            
               
                  På Kommissionens vegne
               
               
                  For formanden
               
               
                  Fungerende generaldirektør
               
               
                  Generaldirektoratet for Finansiel Stabilitet, Finansielle Tjenesteydelser og Kapitalmarkedsunionen
               
            
         
         
            (1)  EFT L 139 af 29.5.2002, s. 9.
      
      
         
            BILAG
            I bilag I til forordning (EF) nr. 881/2002 tilføjes følgende punkter under overskriften »Juridiske personer, grupper og enheder«:
            
                        1)
                     
                     
                        »Islamic State West Africa Province (ISWAP) (alias: a) Islamic State in Iraq and the Levant – West Africa (ISIL-WA), b) Islamic State of Iraq and Syria – West Africa (ISIS-WA), c) Islamic State of Iraq and Syria West Africa Province (ISISWAP), d) Islamic State of Iraq and the Levant — West Africa). Andre oplysninger: tilknyttet Islamisk Stat i Irak og Levanten (opført som Al-Qaida i Irak). Dannet i marts 2015 af Abubakar Shekau. Udbrydergruppe fra Jama'atu Ahlis Sunna Lidda'Awati Wal-Jihad (Boko Haram). Har begået terrorangreb i Nigeria. Den i artikel 7e, litra e), omhandlede dato: 23.2.2020.«
                     
                  
                        2)
                     
                     
                        »Islamic State in the Greater Sahara (ISGS) (alias:a) Islamic State in Iraq and Syria – Greater Sahara (ISIS-GS), b) Islamic State of Iraq and Syria – Greater Sahara (ISIS-GS), c) Islamic State of Iraq and the Levant — Greater Sahara (ISIL-GS), d) Islamic State of the Greater Sahel, e) ISIS in the Greater Sahel, f) ISIS in the Greater Sahara, g) ISIS in the Islamic Sahel). Andre oplysninger: dannet i maj 2015 af Adnan Abu Walid al-Sahraoui. Tilknyttet Islamisk Stat i Irak og Levanten (opført som Al-Qaida i Irak). Udbrydergruppe fra Al-Mourabitoun. Har begået terrorangreb i Mali, Niger og Burkina Faso. Den i artikel 7e, litra e), omhandlede dato: 23.2.2020.«